**Narativni izvještaj o radu**

**NVO Crnogorska Iskra**

**za 2022. godinu**

[**www.iskra.org.me**](http://www.iskra.org.me/)

Svi  do sada  realizovani  projekti:[**http://iskra.org.me/index.php/projekti**](http://iskra.org.me/index.php/projekti)

Svi  finasijski  izvještaji: [**http://iskra.org.me/index.php/biblioteka/izvjestaji**](http://iskra.org.me/index.php/biblioteka/izvjestaji)

**Aktuelno realizujemo četiri projekta finansisrana od strane Ministartva rada i socijalnog staranja i ReLOaD-a**

**Aktuelni projekti:**

* Očuvanje mentalnog zdravlja uz primjenu psihoterapije" finansiran od strane Klastera "Zajedno za sjever" kojeg u saradnji sa UNDP realizuju opštine Berane i Andrijevica u okviru drugog regionalnog programa na Zapadnom Balkanu, finansijski podržanog od strane Evropske unije, 2022.god.
* "Servis za rehabilitaciju i reintegraciju žrtava nasilja u porodici" finansiran od strane Ministarstva rada i socijalnog staranja, 2022.god.
* "Specijalizovani servis za zdravo i produktivno starenje" finansiran od strane Ministarstva rada i socijalnog staranja, 2022.god.
* "Savjetovalište za unapređenje funkcionalnosti porodice" finansiran od strane Ministarstva rada i socijalnog staranja, 2022.god.

**Realizovani projekti u prošloj godini su:**

* "Snažna porodica pozitivne promjene", partner NVO Centar za socijalnu sigurnost Podgorica, finansiran od strane Ministarstva finansija i socijalnog staranja, 2021.god.
* "Savjetovalište za zdravo i aktivno starenje", partner NVU Invictus Berane, finansiran od strane Ministarstva finansija i socijalnog staranja, 2021.god.
* "Savjetovalište - servis za suzbijanje porodičog nasilja", finansiran od strane Ministarstva finansija i socijalnog staranja, 2021.god.

**U sklopu projekta "Savjetovalište za zdravo i aktivno starenje" realizovane su sledeće aktivnosti:**

06 Januar 2022 - održan je prvi radni sastanak na kojem su detaljno isplanirane buduće projektne aktivnosti i načini njihovog praćenja. Projektne aktivnosti imale su za cilj da daju doprinos da starije osobe žive punim kapacitetom u blagostanju, živjeći dostojanstveno bez diskriminacije u okruženju koje ih podržava i u kojem se osjećaju sigurni, aktivni, osnaženi i društveno angažovani kroz pristup odgovarajućim kvalitetnim socijalnim licenciranim uslugama, odnosno uslugama psihoterapije koje će im biti dostupne u narednom periodu.

07 April 2022 - povodom obilježavanja 7. aprila – Svjetskog dana zdravlja, organizovano je u saradnji sa Opštinskom organizacijom Crvenog krsta Plav predavanje na temu "Zdravo i aktivno starenje".

05 Maj 2022 – posjeta kancelariji Caritas Crne Gore u vezi pružanja podrške starijim licima na sjeveru Crne Gore, razmatranje mogućnosti buduće saradnje dvije organizacije.

15. Maj 2022 - Predavanjem na temu usamljenosti u sklopu projekta "Savjetovalište za zdravo i aktivno starenje" obilježen 15. maj - Svjetski dan porodice. Tokom predavanja, stručne saradnice NVO Crnogorska iskra ukazale su na značaj porodice za svakog korisnika Savjetovališta, kako sada tako i u budućem periodu, a sa korisnicima Savjetovališta razmijenile su i iskustva na temu usamljenosti i načina za njeno prevazilaženje. Saopšteno je da su stariji ljudi često izloženi diskriminaciji po više osnova, siromaštvu, nasilju, finansijskom iskorišćavanju, zanemarivanju, kao i neuvažavanju njihovih stavova i realnih potreba, što sve dovodi do nezadovoljstva i usamljenosti.

01 Juni 2022 – održana konferencija projekta "Savjetovalište za zdravo i aktivno starenje" u sali Opštine Berane. Predavači na konferenciji bili su Petar Pajković direktor Centra za socijalni rad Berane Andrijevica i Petnjica, Marija Milović Stanišić psihološkinja i dr Saša Stefanovski.

11 Juli 2022 – održan sastanak u Petnjici sa predstavnicima institucija i organizacija u cilju zaštite starih lica pod sloganom "Društvo jednakih sansi za sve". Tokom sastanka, kroz izraženu interaktivnu komunikaciju bilo je riječi o potrebi stalnog angažovanja institucija i organizacija u cilju prevazilaženja izazova sa kojima se susreću starija lica i o aktivnostima koje treba preduzeti u narednom periodu kako bi se uočeni nedostaci u ovoj oblasti prevazišli, a najstariji sugrađani bili zadovoljniji i srećniji, kako bi ostvarivali svoja prava u punom obimu i podjednako participirali u svim aktivnostima u svojoj socijalnoj zajednici.

26 Avgust 2022 – održano predavanje u Andrijevici sa predstavnicima institucija i organizacija u cilju zaštite starih lica pod sloganom "Društvo jednakih sansi za sve".

03 Septembar 2022 - članica NVO Crnogorska iskra uspješno završila obuku za geronto domaćice u organizaciji Crvenog krsta Crne Gore. Tokom rada sa osobama starijim od 65 godina života, pogotovu sa licima koja su slabo pokretna, uočena je potreba za angažovanjem geronto domaćica. Brzo reagujući na takvu potrebu,  NVO Crnogorska iskra Berane je uputila svoju članicu Martinu Simonović na obuku za geronto domaćice koju je u perodu od 29. avgusta do 2. septembra organizovao Crveni krst Crne Gore, u svom Domu solidarnosti u Sutomoru.

22 Septembar 2022 – sprovedena anketa u saradnji sa partnerskom organizacijom NVO Invictus. Anketa je imala za cilj da ispita stavove stanovništva starijih od 65 godina i njihove potrebe, čime bi se pružila prilika da se razumije i poboljša kvalitet života starijih osoba. Ujedno, ona predstavlja i zalaganje autora da se definišu zajedničke barijere i probleme sa kojima se ove osobe suočavaju, a sa druge strane predstavlja i potrebu da se podstakne dijalog i akcija za definisanje i donošenje politika koje prepoznaju potrebe ovog dijela starije populacije.

**U sklopu projekta "Snažna porodica pozitivne promjene"realizovane su sledeće aktivnosti:**

14 Januar 2022 – Uspostavljeni ciljevi projekta koji doprinose ostvarenju strateških ciljeva Strategije razvoja sistema socijalne i dječje zaštite. Fokus usmjeren na unapređenje socijalne odgovornosti i integrativni pristup koji omogućava podsticanje socijalne inkluzije, povećanje kvaliteta života, razvoj usluga za podršku djeci i porodici i unapređenje sistema kvaliteta usluga za djecu i mlade. Uključen značajan broj mladih kroz aktivno učešće u kampanji kao i radionicama odnosno grupnom radu na teme: rad na sebi i sopstvenom razvoju, prevazilaženje emocionalnih problema,prevazilaženje životnih kriza,vještine komunikacije,upravljanje konfliktima, upravljanje vremenom. U okviru projekta, za predstavnike institucija organizovani su seminari u tri opštine: Andrijevici, Petnjici i Beranama, za čije izvođenje je bila zadužena partnerska organizacija NVO CZSS.

25 Mart 2022 - Sa ciljem povećanja informisanosti stručnih radnika o mogućnostima zaštite mladih kroz specijalizovane savjetodavno-terapijske i socijalno-edukativne usluge, u Petnjici je održano stručno predavanje. Predavanje je održao magistar socijalnog rada Goran Kuševija. Osim stručnih radnika koji rade u oblasti socijlanih usluga, predavanju su prisustvovali i predstavnici Opštine Petnjica koji se bave planiranjem i sprovođenjem omladinskih politika.

12. April 2022 – Realizovan grupni rad mladih u okviru projekta. Kroz zanimljive teme, diskusije i zadatke tokom rada grupe, mladi su aktivno radili na podizanju svog samopuzdanja, asertivnosti, empatiji i emocijama.ž

21 April 2022 - Za stručne saradnike u Centru za socijalni rad Berane NVO Crnogorska Iskra Berane organizovala je stručno predavanje o specijalizovanim uslugama iz oblasti socijalne i dječije zaštite. Predavanje je održao magistar socijalnog rada Goran Kuševija, koji je stručnim radnicima objasnio prednosti, razlike i svrhu specijalizovanih  usluga, kao  i kome su namijenjene, kako se pružaju u sklopu usluga socijalne i dječije zaštite i zašto su od koristi korisnicima usluga.

24. Maj 2022 – organizovano stručno predavanje u Andrijevici o specijalizovanim uslugama iz oblasti socijalne i dječije zaštite namijenjeno stručnim saradnicima u Centru za socijalni rad. Cilj predavanja je povećanja informisanosti stručnih radnika o mogućnostima zaštite mladih kroz specijalizovane savjetodavno-terapijske i socijalno-edukativne usluge koje pruža NVO Crnogorska iskra. Predavanje je održao magistar socijalnog rada Goran Kuševija.

**U sklopu projekta "Savjetovalište - servis za suzbijanje porodičog nasilja", realizovane su sledeće aktivnosti:**

01 April 2022 – Predstavljen projekat s ciljem doprinosa u zaštiti žena žrtava porodičnog i rodno zasnovanog nasilja i njihove djece. Fokus projekta na povećavanju samopouzdanja, pružanje informacija o ostvarivanju njihovih prava, te dobijanje stručne terapeutske, savjetodavne, psihosocijalne i pravne pomoći.

21. April 2022 - Za stručne saradnike u Centru za socijalni rad Berane NVO Crnogorska Iskra Berane organizovala je stručno predavanje o specijalizovanim uslugama iz oblasti socijalne i dječije zaštite. Predavanje je realizovano u sklopu projekta "Snažna porodica - pozitivne promjene" sa ciljem povećanja informisanosti stručnih radnika o mogućnostima  zaštite mladih kroz specijalizovane savjetodavno-terapijske i socijalno-edukativne usluge koje pruža NVO Crnogorska iskra.

08 Septembar 2022 - Komisija za licenciranje djelatnosti terapije socijalne i dječije zaštite Ministarstva rada i socijalnog staranja Vlade Crne Gore posjetila je kancelarije NVO Crnogorska iskra Berane. Obavljena provjera zadovoljavanja standarda prostorija NVO Crnogorska Iskra Berane za pružanje licencirane djelatnosti terapije socijalne i dječje zaštite.

24 Septembar 2022 - U okviru projekta "Snažna porodica pozitivne promjene" nastavlja se grupni rad mladih. Organizovane brojne radionice i predavanja.

09 Novembar 2022 – u  susret Međunarodnom danu borbe protiv nasilja nad ženama u Petnjici je održan seminar sa ciljem unaprijeđenja položaja žrtava porodičnog nasilja. Seminaru prisustvovali su predstavnici Opštine Petnjica, Centra za socijalni rad i zdravstvenih ustanova koje imaju svoje organizacione jedinice u Petnjici, Doma zdravlja „Dr Nika Labović“ i Zavoda za hitnu medicinsku pomoć, predstavnici osnovnih i srednje škole, kao i predstavnici nevladnog sektora koji djeluje na teritoriji opštine Petnjica. U okviru predavanja koje je održala Marijana Tajić, specijalni pedagog, bilo je riječi o vrstama nasilja, posljedicama po djecu i žene, kao i psihosocijalnom tretmanu za nasilnike i intervencijama nadležnih institucija. Tokom predavanja objašnjeni su i načini na koje svaki pojedinac može dati doprinos spriječavanju nasilja i pružanju pomoći žrtvama, a posebno je bilo riječi o načinima prijavljivanja nasilja nadležnim istitucijama, jer kako je rečeno, samo oni koji prijave nasilje nijesu saučesnici u njemu.

21 Novembar 2022 - U svečanoj sali Srednje medicinske škole "Dr Branko Zogović", realizovana aktivnost na temu "Budućnost je u mladim ljudima". Kroz prezentaciju, u sali Srednje medicinske škole "Dr Branko Zogovič", profesorica književnosti Marjana Tmušić upoznala je srednjoškolce sa njihovim pravima, zaštiti privatnosti, vršnjačkom nasilju, seksualnom uznemiravanju, kao i nadležnostima institucija koje se bave zaštitom prava maloljetnika, dok su  tokom predavanja učenice  Teodora Došljak i Nikolina Vučeljić  prenijele vršnjacima svoje iskustvo iz psihoterapeutskog tretmana u Savjetovalištu NVO Crnogorska iskra Berane. Učesnicima je podijeljen i promotivni materijal - flajeri sa istim nazivom kao i projektna aktivnost "Budućnost je u mladim ljudima".

29 Novembar 2022 - u velikoj sali opštine Berane, održana konferencija na temu nasilja nad ženama i djecom. Konferencijom se ujedno u cilju unapređenja položaja žrtvi porodičnog nasilja obilježava i Dan aktivizma – borbe protiv nasilja nad ženama i djecom.

19. Januar 2023 - u sali Opštine Andrijevica organizovana konferenciju o suzbijanju porodičnog nasilja. Učesnici konferenciji bili su predstavnici medija, vladinog i nevladinog sektora, odnosno predstavnici lokalne samouprave, predstavnici državnih institucija: Centra za socijalni rad, Doma zdravlja Andrijevica, Zavoda za hitnu medicinsku pomoć i predstavnici obrazovnih ustanova sa teritorije opštine Andrijevica. Na konferenciji koju su vodile Marijana Tajić, Danijela Bojović i Jelena Barjaktarović, istaknuto da je nasilje, kao veliki problem, nažalost sve prisutniji kako u porodičnom, tako i u neposrednom okruženju, te da je nasilje unutar porodica karakteristično za sva savremena društva, bez obzira na njihovu ekonomsku i ukupnu razvijenost.

**Aktivnosti**

Rad  Savjetovalista  bio  je  organizovan kontinuirano u  uobicajenom  radnom  vremenu 9-16 h svakim  radnim  danom.

 Tretmani  se  pruzaju licno korisnicima/ama u zakazanom terminu.

Individualno ili grupna seansa , skladno problematici zbog koje se javalja korisnik/ca . Broj za zakazivaje putem tel 068-415-343 ili putem drustvenih mreza.

Problemi  zbog kojih se cesto korisnici javljaju su : Osvjescenje  sopstvenih  potreba, emocija, tajne, gubici, rjesavanje v sopstvenih poroblema, mehanizmi odbrane, sopstvene snage, sopstvene slabosti, problem nasilja, problem bolesti  zavisnosti, roditeljske  kompetencije, seksualne disfunkcije u  braku, partnerski  odnosi, disfunkcionalni  odnosi, zdrave  partnerske  veze, anksioznost, panicni napadi, depresija ,problem uspostavljanja bliskosti, porodicni  odnosi, konflikti, problem rjesavanja potisnute trauma , konstruktivni  nacini  rjsavanja  konflikta, obuka za asertivno ponasanje ..

**Web sajta**

NVO vrsi promociju realizovanih aktivnosti putem web straice  [www.iskra.org.me](http://www.iskra.org.me/) .

Nvo Crnogorska ISKRA Berane